I [[1973]] udkom bogen ''Magtspillet i provinsbyen'', hvori forfatterne blandt andet konkluderede, at Otto Malmmose sammen med slagteridirektør Marius Jacobsen (som sad i bankens repræsentantskab) og borgmester [[Alf Toftager]] ([[Konservative Folkeparti|K]]) stort set delte magten i [[Faaborg Kommune]] mellem sig. Baggrunden for bogen var, at [[Flemming Seiersen]] [[1. juni]] [[1970]] var tiltrådt som redaktør på venstreavisen ''[[Faaborg Avis]]'', hvor han bl.a. afslørede, at byens store industrivirksomheder, især slagteriet, ledte hundredtusindvis af tons urenset spildevand direkte ud i fjorden. På grund af denne journalistik blev Seiersen [[8. januar]] [[1972]] fyret som redaktør af formand for bestyrelsen, advokat Hans Hviid. Hviid var i øvrigt også bankens advokat og sad i [[Rotary]] sammen med Otto Malmmose.
Personbillede_savnes Erhvervsliv Ledelse Foreninger Ledere